section_heading: Naobrazba i svećeništvo
paragraph_text: Pohađao je Osnovnu školu »Ksaver Šandor Gjalski« u Donjoj Zelini, a gimnaziju na Međubiskupijskomu sjemeništu na Šalati u Zagrebu, na kojoj i maturira 2002. Kao bogoslov teološku naobrazbu započinje na Katoličkom bogoslovnom fakultetu u Zagrebu i završava kao pitomac zavoda Germanicum et Hungaricum na Papinskom sveučilištu Gregoriana u Rimu. Za svećenika Zagrebačke nadbiskupije zaređen je 20. lipnja 2009. Pastoralne službe obnašao je kao kapelan u više župa na zapadu Zagreba (u Prečkom i Malešnici). Od 2016. povjerenik je za pastoral migranata i turista Zagrebačke nadbiskupije, u sklopu kojega drži svete mise na korejskom i engleskom jeziku u zagrebačkoj katedrali i crkvi sv. Blaža. Suradnik je Laudato televizije kao prevoditelj i komentator papinih kateheza i nedjeljnih Angelusa. Radijski je urednik na Radio Mariji (Biti prijatelj) te na Radio Sljemenu (jutarnje meditacije Hvaljen Isus i Marija).